Prof. Zoran Ljubičić

**MODUL 3 –Vlast u Bosni i Hercegovini**

**3.1.Grane vlasti**

**Teorijska okvir:** karakteristike države BiH, politički sustav, političke institucije (Parlamentarna skupština BiH – Zastupnički dom i Dom naroda, Predsjedništvo BiH, Vijeće ministara BiH), ustavnost i zakonitost, pravosudni sustav BiH (sudstvo u F BiH i RS), ustavno sudstvo (Ustavni sud BiH, F BiH i RS)

**Cilj radionice:** učenici će – biti sposobni **objasniti** značaj podjele vlasti na svim razinama, moći **pretpostaviti** posljedice nepostojanja podjele vlasti na tri grane na svim razinama, moći **definirati** nadležnosti svake pojedine grane vlasti, moći **uočiti** primjere i **objasniti** potrebu za balansom i kontrolom između grana vlasti, **argumentirati stav** o potrebi građana da znaju nadležnosti pojedinih grana vlasti

**Trajanje:** 135 min (3 sata)

**Materijali:** teorijski osnov lekcije, Ustav BiH, ustavi entiteta i Statut Distrikta Brčko, **Radni materijal 1, Radni materijal 2 –** Radni listovi, **Radni materijal 3** – Shematski prikaz vlasti u BiH, entitetima i Distriktu Brčko, ploča

**Opis aktivnosti**

**Aktivnost 1.**

U cilju fokusiranja na temu, radionicu početi pitanjem:

* **Što je potrebno za odigravanje jedne košarkaške utakmice?**
* Odgovore učenika bilježiti na (maloj) ploči.

**Očekivani odgovori:** *igrači, treneri, suci, publika, medicinska potpora, maseri, fizioterapeuti i sl.* Ukoliko se nitko ne sjeti, potrebno je podsjetiti učenike na košarkaške institucije FIBA, ABC liga, jer oni donose pravila igre.

**Napomena:** potrebno je napraviti razliku između onih elemenata koji **nisu neophodni** (bez kojih se utakmica može odigrati), i onih **koji su neophodni** za odigravanje utakmice.

(*Npr. utakmicu je* ***moguće*** *odigrati bez publike i pojedinih igrača u rezervi, pomoćnog trenera,* ***ali ne i bez*** *minimuma igrača, sudaca, minimalnih uvjeta za igru, zapisničara, delegata, ispravnog semafora, sata itd.)*

**Zadaća:** komentirati, argumentirati i obrazlagati s učenicima neophodnost minimuma uvjeta za odvijanje košarkaške utakmice. Učenici bi kroz diskusiju trebali razumjeti da neophodni uvjeti imaju svoju ulogu i značaj – oni su neminovni da bi se odigrala jedna košarkaška utakmica.

**Zaključak:** nastavnik ukazuje na **sličnost** i **razliku** između neophodnih uvjeta za odvijanje košarkaške utakmice i organiziranja vlasti.

**Napomena:** učenici, uz pomoć nastavnika, mogu navesti i druge primjere koji ukazaju na podjelu uloga i odgovornosti te postojanje pravila (npr.pravila u prometu, pravila u školi i sl.).

Napraviti paralelu između pojedinih primjera podjele uloga i odgovornosti, s jedne strane, i podjele vlasti u državi, s druge strane.

**Aktivnost 2.**

Rade **tri** skupine učenika. Učenici **promatraju** shematski prikaz grana vlasti u BiH, a nastavnik **inicira** razgovor o nadležnostima pojedinih grana i pita učenike kako ih oni **vide**. Nastavnik, također, podržava diskusiju odgovorima i pojašnjenjima pojedinih grana vlasti i njihovih nadležnosti (resursi: teorijski okvir i Radni materijal 2 – Radni listovi).

**Napomena:** posebnu pozornost posvetiti mehanizmima međusobne kontrole pojedinih grana vlasti.

**Zadaća:** svaka od tri skupine „specijalizira“ se za jednu od tri grane vlasti i dobija zadaću da definira obveze odgovarajuće grane vlasti kako bi u narednoj aktivnosti, igrokazu, mogla improvizirati balansiranje moći.

**Zaključak:** ovu aktivnost završiti uz donošenje zaključka:

* Koje su temeljne odgovornosti svake grane vlasti?
* Što znači balansiranje vlasti i zašto je balans u vlasti važan?
* Koji se problemi mogu javiti ako ne postoji provjera i balansiranje unutar vlasti?
* Primjeri – **najmanje tri –** iz Ustava BiH koji govore o balansu između tri grane vlasti.

**Napomena:** umjesto radnih listova mogu se prikazati i sheme ustrojstva vlasti.

**Aktivnost 3.**

Rade **četiri** skupine učenika. Nastavnik svakoj skupini daje određenu karticu (Radni mater. 1) uz instrukciju o tome da pročitaju tekst koji su dobili. Potom će ih upoznati sa sadržajem aktivnosti koja slijedi.

Primjer: ***„Parlament je donio zakon o zapošljavanju. No, vlada ga nije uspjela sprovesti.***

**Razmislite o problemu predočenom u materijalu koji ste dobili, a onda ćemo improvizirati sjednicu koja se održava godinu dana nakon usvajanja zakona.**

**Sjednica**

Parlament (1.skupina) i vlada (2.skupina) održavaju javnu sjednicu na kojoj razmjenjuju argumente o Zakonu o zapošljavanju.

Parlament: - Tražimo od vlade da objasni zašto nije donijela podzakonske akte o provedbi za

zakona za zapošljavanje.

Predsjednik vlade: - Zakon o zapošljavanju je neustavan.

Predstavnici Ustavnog suda (3.skupina) prate sjednicu.

Građani (4.skupina) prate sjednicu.

Nakon što su obje skupine izložile svoje argumente, nastavnik prekida sjednicu i govori da je sada red na Ustavni sud koji treba donijeti odluku, jer predsjednik vlade tvrdi da je Zakon neustavan. Dok sud zasjeda, građani imaju mogućnost reći nešto o ovom problemu.

Potom Ustavni sud dobija riječ i saopćava svoju odluku.

**Završni dio (nastavnik)**

Nastavnik završava ovu aktivnost naglašavanjem da je ovo samo jedan primjer u okviru kojeg se sve tri grane vlasti izjašnjavaju oko jednog problema, a o istom pitanju oglasila se i javnost. Naglasak je na tome kako ljudi s različitih pozicija različito razmišljaju i različito se izjašnjavaju o istom pitanju.

Zbog toga i jeste važno da različite grane vlasti samostalno odlučuju u okviru svoje nadležnosti te da se međusobno kontroliraju.

**Provjera razumijevanja i mogućnost primjene naučenog**

* Bi li država mogla funkcionirati bez podjele vlasti?
* Što je svrha podjele vlasti?
* Kako procjenjujete stupanj realiziranja nadležnosti grana vlasti u BiH?

**Napomena:** Skupine učenika mogu osmisliti pitanja o ovoj temi koja će služiti za organiziranje kviza.

**Dodatna aktivnost za provjeru razumijevanja**

Svaki učenik dobije papir podijeljen na tri dijela, a na svakom dijelu papira je napisano:

**ZAKONODAVNA VLAST Z**

**SUDSKA VLAST S**

**IZVRŠNA VLAST I**

**Zadaća:**

Nastavnik projektuje ili čita tvrdnje i pitanja, a učenici odgovaraju kojoj grani vlasti pripadaju određene nadležnosti uz pomoć presavijenog papira, tako što ga okreću na adekvatnu stranu.

**Alternativa:** *Uz oznaku određene grane vlasti učenici upisuju broj pitanja koje je usmjereno na nadležnost date grane vlasti.*

1. Tko donosi zakone? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Tko određuje budžet/proračun pravosudnih institucija? \_\_\_\_\_\_\_\_\_\_\_\_\_\_\_\_\_\_\_\_\_\_
3. Tko donosi odluke koje su konačne i obvezujuće? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Tko sprovodi odluke koje donosi parlamentarna skupština? \_\_\_\_\_\_\_\_\_\_\_\_\_\_\_\_\_\_
5. Tko ratificira međunarodne sporazume? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prilog:** Radni materijal

Prilog 1.1. – Parlamentarna skupština

Prilog 1.2. - Vlada

Prilog 1.3. - Građani

Prilog 1.4. – Ustavni sud

Radni list 1 – Nadležnosti vlasti BiH

Radni list – Prilog 1.1. – Nadležnosti zakonodavne vlasti

Radni list – Prilog 1.2. – Nadležnosti izvršne vlasti

Radni list – Prilog 1.3. – Nadležnosti sudske vlasti

Radni list 2 – Institucije vlasti RS i F BiH

Radni list 3 – Mehanizam kontrole i ravnoteže vlasti

**Radni materijal 1**

**Prilog 1.1.**

**VI STE ZASTUPNICI**

Izglasali ste Zakon o zapošljavanju koji sadrži sljedeće članke:

**Članak 51**

Svi kandidati moraju položiti stručni ispit prilikom prijema na posao.

**Članak 52**

Oni koji nisu položili stručni ispit obvezni su pohađati tečajeve i nastavu te položiti ispit u roku od godinu dana od dana donošenja ovog zakona.

**Članak 53**

Nakon istjecanja roka predviđenog člankom 52 neće moći konkurirati i biti zaposlen nitko tko nema položen specijalistički ispit jer je to minimum uvjeta i kvalifikacija za zasnivanje radnog odnosa.

Godinu dana kasnije odvija se sjednica Parlamenta/Skupštine, kojoj prisustvuju i članovi Vlade.

Vlada nije donijela akte, a stručnost kandidata je postala problem.

Vi tražite ostavku resornih ministara (ministra za rad i ministra prosvjete), a najradikalniji među vama i ostavku vlade.

Vaš zadatak je da se spremite za sjednicu.

Što reći ministru i članovima Vlade o njihovom radu?

Zašto smatrate da trebaju podnijeti ostavku?

Vaš osnovni argument je da Vlada mora sprovoditi zakone pa i ovaj.

Pošto Vlada neće šutjeti, spremite se na odgovore.

**Radni materijal 1**

**Prilog 1.2.**

**VI STE VLADA**

Upoznati ste sa Zakonom o zapošljavanju koji je usvojio Parlament/Skupština, koji između ostalog predviđa:

**Članak 51**

Svi kandidati moraju položiti stručni ispit prilikom prijema na posao.

**Članak 52**

Oni koji nisu položili stručni ispit obvezni su pohađati tečajeve i nastavu te položiti ispit u roku od godinu dana od dana donošenja ovog zakona.

**Članak 53**

Nakon istjecanja roka predviđenog člankom 52 neće moći konkurirati i biti zaposlen nitko tko nema položen specijalistički ispit jer je to minimum uvjeta i kvalifikacija za zasnivanje radnog odnosa.

Vi kao Vlada, pogotovo vaša ministarstva, poduzeli ste sve da ljudi iz države polože specijalistički ispit u datom vremenskom roku.

Napravili ste program i organizirali ste nastavu.

Ispostavilo se da je to veliki problem jer kandidati neće da uče niti da idu na obuku, jer nemaju vremena za učenje.

Vi znate da ćete biti kritizirani na zakazanoj sjednici jer niste uspjeli realizirati program, odnosno implementirati doneseni Zakon.

Pripremite odbranu govoreći da ste uradili sve što je bilo u vašoj moći i u okviru nadležnosti. Tijekom realiziranja aktivnosti naišli ste na mnoge prepreke i niste krivi što je ogroman broj kandidata odbijen. Smatrate da Zakon krši osnovna ljudska prava – pravo na rad, i tražite ocjenu ustavnosti Zakona, a potom tražite izmjenu Zakona o radnim odnosima, članak 52, kojom bi se izmjenom rok za stručno usavršavanje kandidata produžio za još godinu dana.

**Radni materijal 1**

**Prilog 1.3.**

**VI STE GRAĐANI**

Pratite na medijima što se dešava, a posebno što radi vlast. Upoznati ste sa Zakonom o zapošljavanju koji je usvojio parlament/skupština, koji između sotalog predviđa:

**Članak 51**

Svi kandidati moraju položiti stručni ispit prilikom prijema na posao.

**Članak 52**

Oni koji nisu položili stručni ispit obvezni su pohađati tečajeve i nastavu te položiti ispit u roku od godinu dana od dana donošenja ovog zakona.

**Članak 53**

Nakon istjecanja roka predviđenog člankom 52 neće moći konkurirati i biti zaposlen nitko tko nema položen specijalistički ispit jer je to minimum uvjeta i kvalifikacija za zasnivanje radnog odnosa.

Upoznati ste s odlukom Vlade o minimumu zahtjeva koje morate ostvariti, a to je stručnost.

Mnogi od vas se ne mogu zaposliti jer nisu stručni u obavljanju posla.

Godinu dana kasnije održava se sjednica Parlamenta/Skupštine i Vlade i vi ćete gledati prijenos te sjednice.

Dok budete pratili sjednicu, analizirajte problem iz svog ugla i budite spremni iznijeti svoj stav o ovom pitanju.

**Radni materijal 1**

**Prilog 1.4.**

**VI STE USTAVNI SUD**

Upoznati ste sa Zakonom o zapošljavanju koji je usvojio Parlament/Skupština, koji između ostalog predviđa:

**Članak 51**

Svi kandidati moraju položiti stručni ispit prilikom prijema na posao.

**Članak 52**

Oni koji nisu položili stručni ispit obvezni su pohađati tečajeve i nastavu te položiti ispit u roku od godinu dana od dana donošenja ovog zakona.

**Članak 53**

Nakon istjecanja roka predviđenog člankom 52 neće moći konkurirati i biti zaposlen nitko tko nema položen specijalistički ispit jer je to minimum uvjeta i kvalifikacija za zasnivanje radnog odnosa.

Upoznati ste sa činjenicom da Vlada nije uspjela realizirati program obuke kandidata za posao.

Dobili ste inicijativu za ocjenu ustavnosti Zakona u kojoj se tvrdi da je Zakon o zapošljavanju neustavan, da krši ljudska prava, uskraćuje pravo na rad, pravo na rad uvjetuje stručnošću, krši ustavno načelo jednakosti građana.

Vi zasjedate i držite se svoje nadležnosti.

Ne obazirete se na opaske članova Vlade i Parlamenta, niti arbitrirate između njih, već procjenjujete je li Zakon ustavan ili nije.

Imajte u vidu da svoje nadležnosti ne smijete prekoračiti.

**Radni materijal 1**

**Zakon o zapošljavanju** koji je usvojio Parlament Sretne Zemlje, koji između ostalog predviđa:

**Članak 51**

Svi kandidati moraju položiti stručni ispit prilikom prijema na posao.

**Članak 52**

Oni koji nisu položili stručni ispit obvezni su pohađati tečajeve i nastavu te položiti ispit u roku od godinu dana od dana donošenja ovog zakona.

**Članak 53**

Nakon istjecanja roka predviđenog člankom 52 neće moći konkurirati i biti zaposlen nitko tko nema položen specijalistički ispit jer je to minimum uvjeta i kvalifikacija za zasnivanje radnog odnosa.

**Dodatna aktivnost za provjeru razumijevanja**

*Uz oznaku određene grane vlasti učenici upisuju broj pitanja koje je usmjereno na nadležnost date grane vlasti.*

**ZAKONODAVNA VLAST** \_\_\_\_\_\_\_\_\_\_\_\_\_\_ **Z**

**SUDSKA VLAST \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ S**

**IZVRŠNA VLAST \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ I**

**Učenik/ca:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dodatna aktivnost za provjeru razumijevanja**

*Uz oznaku određene grane vlasti učenici upisuju broj pitanja koje je usmjereno na nadležnost date grane vlasti.*

**ZAKONODAVNA VLAST** \_\_\_\_\_\_\_\_\_\_\_\_\_\_ **Z**

**SUDSKA VLAST \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ S**

**IZVRŠNA VLAST \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ I**

**Učenik/ca:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MODUL 3 –Vlast u Bosni i Hercegovini**

**3.1.Grane vlasti**

**Teorijska okvir:** karakteristike države BiH, politički sustav, političke institucije (Parlamentarna skupština BiH – Zastupnički dom i Dom naroda, Predsjedništvo BiH, Vijeće ministara BiH), ustavnost i zakonitost, pravosudni sustav BiH (sudstvo u F BiH i RS), ustavno sudstvo (Ustavni sud BiH, F BiH i RS)

**Cilj radionice:** učenici će – biti sposobni **objasniti** značaj podjele vlasti na svim razinama, moći **objasniti** potrebu za balansom i kontrolom između grana vlasti, **argumentirati stav** o potrebi građana da znaju nadležnosti pojedinih grana vlasti

**Trajanje:** 135 min (3 sata)

**Materijali:** teorijski osnov lekcije, Ustav BiH, ustavi entiteta i Statut Distrikta Brčko, **Radni materijal 1, Radni materijal 2 –** Radni listovi, **Radni materijal 3** – Shematski prikaz vlasti u BiH, entitetima i Distriktu Brčko, ploča

**Opis aktivnosti**

**Aktivnost 1.**

**Aktivnost 2.**

**Aktivnost 3.**

**Provjera razumijevanja i mogućnost primjene naučenog**

**Dodatne aktivnosti za provjeru razumijevanja**